
REFERAT DE APROBARE

Subsemnatul Dincă Florin Ionuț, primar al Orașului Boldești-Scăeni, supun spre analiza și aprobarea Consiliului Local ,,Proiectul de hotărâre pentru modificarea unor hotărâri ale Consiliului Local ".
În baza OUG nr. 57/2019 privind Codul Administrativ, văzând cererea d-lui  Dinulescu Cătălin Dănuț, administrator al RIMARIM EXPERT SRL,  înregistrată cu nr. 20983/05.12.2024, prin care acesta își exprimă intenția de a concesiona imobilul situat pe strada Bucovului, nr.27, vă prezint următoarele:
· în data de 30.01.2023 s-a aprobat HCL nr. 24 pentru aprobarea Studiului de oportunitate privind concesionarea prin licitaţie publică  a unui imobil situat pe strada Bucovului, nr.27;
· în data de 27.02.2023 s-a aprobat HCL nr. 35 privind concesionarea prin licitație publică a unui imobil situat pe strada Bucovului, nr.27;
· având în vedere activitatea pentru care se aprobă concesionarea imobilului situat pe strada Bucovului, nr. 27 precum și investițiile care se vor efectua în acest imobil aflat într-o stare avansată de degradare, propun modificarea celor două hotărâri astfel:
· se impune modificarea obiectivului concesiunii potrivit certificatului de urbanism astfel încât să se creeze o plajă mai mare referitoare la activităţile ce se pot desfăşura în obiectivul concesionat;
· dată fiind starea de degradare avansată a imobilului construcţie perioada iniţială de concesiune a fost stabilită la 49 de ani cu acordarea unui termen de graţie de mobilizare de 2 ani, urmând ca plata redevenţei să se facă în termen de 47 de ani;
· prin modificările aduse se stabileşte ca plata concesiunii să se facă în termen de 49 de ani începând cu primul an al concesiunii;
· contul pentru plata redevenţei menţionat  în documentaţia de atribuire care a stat la baza adoptării hotărârii de concesionare a fost modificat în anul 2024 şi nu mai corespunde documentaţiei;
· au apărut modificări în ceea ce priveşte procedura de achiziţie, conţinut plic exterior, şi unele referitoare la stabilirea punctajului.
· Urmare modificărilor apărute se impune înlocuirea Studiului de oportunitate, anexă la Hotărârea Consiliului Local  nr. 24/30.01.2023 cu Anexa nr. 1 la prezentul proiect de hotărâre şi a Anexei nr. 2 - Documentația de atribuire - la Hotărârea Consiliului Local  nr. 35/27.02.2023 cu Anexa nr. 2 la prezentul proiect de hotărâre.
· Pe cale de consecinţă se impune şi modificarea articolelor 1 alin. (2) şi art. 4 alin. (2) din Hotărârea Consiliului Local nr. 35/27.02.2023. 
 În speranța aprobării, vă mulțumesc anticipat!
                                                          PRIMAR,
                                             DINCĂ FLORIN IONUȚ

                                               
                        Consiliului Local al Orașului Boldești-Scăeni
